CELEX: 22000D0912(01)
Language: el
Date: 2000-07-17 00:00:00
Title: Απόφαση αριθ. 2/2000 του Συμβουλίου Σύνδεσης ΕΚ-Ρουμανίας, της 17ης Ιουλίου 2000, για παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Ρουμανία εκτιμώνται λαμβανομένου υπόψη του γεγονότος ότι η Ρουμανία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας

Avis juridique important

|

22000D0912(01)

Απόφαση αριθ. 2/2000 του Συμβουλίου Σύνδεσης ΕΚ-Ρουμανίας, της 17ης Ιουλίου 2000, για παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Ρουμανία εκτιμώνται λαμβανομένου υπόψη του γεγονότος ότι η Ρουμανία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας  

Επίσημη Εφημερίδα αριθ. L 230 της 12/09/2000 σ. 0013 - 0013

Απόφαση αριθ. 2/2000 του Συμβουλίου Σύνδεσης ΕΚ-Ρουμανίαςτης 17ης Ιουλίου 2000για παράταση κατά πέντε έτη της περιόδου κατά την οποία οι κρατικές ενισχύσεις που χορηγεί η Ρουμανία εκτιμώνται λαμβανομένου υπόψη του γεγονότος ότι η Ρουμανία εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας(2000/539/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός και της Ρουμανίας αφετέρου, και ιδίως το άρθρο 64 παράγραφος 4 στοιχείο α),Εκτιμώντας τα ακόλουθα:(1) Το άρθρο 64 παράγραφος 4 στοιχείο α) της ευρωπαϊκής συμφωνίας ορίζει ότι το Συμβούλιο Σύνδεσης, λαμβάνοντας υπόψη την οικονομική κατάσταση της Ρουμανίας, αποφασίζει κατά πόσον πρέπει να παραταθεί για μια επιπλέον πενταετία η περίοδος κατά την οποία οι κρατικές ενισχύσεις που χορηγεί η Ρουμανία εκτιμώνται λαμβανομένου υπόψη του γεγονότος ότι η εν λόγω χώρα εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.(2) Το κατά κεφαλήν ΑΕΠ της Ρουμανίας, υπολογιζόμενο σε μονάδες αγοραστικής δύναμης, έφθασε το 31 % του κοινοτικού μέσου όρου του 1997 και ότι, επομένως, είναι σκόπιμο να γίνει η παράταση αυτή,ΑΠΟΦΑΣΙΖΕΙ:Άρθρο 1Παρατείνεται για μια επιπλέον πενταετία η περίοδος κατά την οποίαν οι κρατικές ενισχύσεις που χορηγεί η Ρουμανία εκτιμώνται λαμβανομένου υπόψη του γεγονότος ότι η εν λόγω χώρα εξομοιώνεται με τις περιοχές της Κοινότητας που περιγράφονται στο άρθρο 87 παράγραφος 3 στοιχείο α) της συνθήκης περί ιδρύσεως της Ευρωπαϊκής Κοινότητας.Άρθρο 2Εντός έξι μηνών από την ημερομηνία έκδοσης της παρούσας απόφασης, η Ρουμανία θα υποβάλει στην Ευρωπαϊκή Επιτροπή δεδομένα σχετικά με το κατά κεφαλήν ΑΕΠ εναρμονισμένα σε μονάδα επιπέδου ΙΙ της NUTS (Ονοματολογία των στατιστικών εδαφικών μονάδων). Η εποπτεύουσα αρχή των κρατικών ενισχύσεων της Ρουμανίας και η Ευρωπαϊκή Επιτροπή θα αξιολογήσουν τότε από κοινού την επιλεξιμότητα των περιφερειών και τις σχετικές μέγιστες εντάσεις ενίσχυσης με σκοπό την κατάρτιση του χάρτη περιφερειακών ενισχύσεων, με βάση τις κοινοτικές κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(1). Εν συνεχεία, η κοινή πρόταση θα υποβληθεί στην επιτροπή σύνδεσης και η οποία θα αποφασίσει σχετικά.Άρθρο 3Η παρούσα απόφαση αρχίζει να ισχύει από την ημερομηνία της έκδοσής της. Εφαρμόζεται από 1ης Ιανουαρίου 1998.Βρυξέλλες, 17 Ιουλίου 2000.Για το ΣυμβούλιοΟ ΠρόεδροςP. Roman(1) ΕΕ C 74 της 10.3.1998, σ. 9.